Karol Gwóźdź

Karol Gwóźdź (pseud. NailŚląski ambient rusza na podbój świata!, NaszeMiasto.pl, 2016-01-12, rodz. 2 kwjetńa 1987 we Katowicach) – ślůnski pisorz, poeta, grafik, fotograf, DJ, kůmpozytůr i producynt muzyczny, kery tworzy ambjyntowo i elektrůńiczno muzyka. Propagatůr ślůnskośći i symboliki gůrnoślůnskijKarol Gwóźdź: Dynkmal, Wachtyrz.eu, 2019-02-21Język śląski to moja ojczysta mowa, NaszeMiasto.pl, 2010-06-09.

 Żyće i twůrczość 
Urodźůł śe w 1987 roku we Katowicach. Uod narodzyńo mjeszko we Śymjanowicach, z kerymi jes zwjůnzany emocjůnalńe i pokolyńowoOberschlesien - kołocz na droga [DVD], Arkona Filmproduktion, 2010-04-23. Absolwynt V Liceum Uogůlnokształcůncego w Zespole Szkůł Sportowych we Śymjanowicach uod roku 2006Kącik młodych literatów, Echo Siemianowic, ISSN 1505-8387, s.10, 2006-02. Skůńczůł tyż szpecjalizacyje: uorgańizacyjo reklamy i fototechńikMyśli - Gwoździa - Ukryte, Goniec Górnośląski, ISSN 0239-3301, s.11, 2011-06-02Studio Telewizyjna 1, TVP Katowice, 2016-02-03. 

Gwóźdź nojbarzij znany je ze sfery muzycznyj i literackij. Swoje teksty szkryflo po ślůnsku, we alfabeće Steuera. Czasym pisze tyż po polskuO języku śląskim, Siemianowice24, s.12, 2007-09. Na poczůntku publikowoł we śymjanowskich cajtůngach, zaś ńyskorzij na portalu Wachtyrz.eu. Czynsto podkreśloł potrzeba zmjany wizerůnku ślůnskośći na barzij moderny, a sům jako literat zapropůnowoł neologizm: mobilńokDej pozór, TVP Katowice, 2015-11-28. Bywoł jurorym we kůnkursach literackichXIX Ogólnopolski Konkurs Poetycki im. Pawlikowskiej-Jasnorzewskiej, MDK Katowice, ISBN 978-83-931868-3-9, s.40, 2012. 

Choć z wyuczyńo jes fotografym, profesjůnalńe zajmuje śe tyż projektowańym graficznym (m.in. akcydynsy, broszury czy znaki firmowe/logo). Projektowoł m.in. dlo Ruchu Chorzůw, kerymu szafnoł redesign herbu na drugje storocze klubu, zaprojektowoł Adlera (klubowo maskotka), uopaska kapitańsko we farbach gůrnoślůnskich, zbajstlowoł mocka uodznak i pinůw, a tyż mocka inkszych produktůw, w tym pora uobkłodek do kśůnżekRozpoczynamy nową erę!, Ruch Chorzów, 2021-04-19Co łączy takie kluby jak Ruch Chorzów i FC Barcelona?, GwozdzOfficial, 2022-09-29.

 Literatura 
mały|100px|Rynkopis wjersza „Hymn Norodu Ślůnskjygo” ze zbjorůw śymjanowskij bibljoteki
Zadebjutowoł w 2005 roku wjerszym „Uůna” we cajtůngu Gazeta Wyborcza, a ku tymu uostoł laureatym pjyrszyj edycyji Kůnkursu Poetyckigo im. Bończyka we Rudźe ŚlůnskijSpotkanie z Karolem Gwoździem, Życie Siemianowic, ISSN 1899-1084, s.1,8, 2011-05-25. W 2010 roku wydoł tůmik poezyji „Myśli ukryte”, w kerym znod śe „Hymn Norodu Ślůnskjygo”Karol Gwóźdź Myśli ukryte, Wyd.Hologram, ISBN 978-83-930871-0-5, 2010, jedyn z nojbarzij znanych ślůnskich wjerszy, kerego rynkopis znojduje śe we Bibljotece Publicznyj we ŚymjanowicachWyjątkowy dar na 75-lecie siemianowickiej Książnicy, www.siemianowice.pl, 2023-01-20. 
W 2022 roku we kśůnżce „Siemianowice, kere pamiyntomy” znodła śe jego uopowjostka „Za bajtla na Bytkowje...”, kero wyjůntkowo ufarbowoł sycyńym, czyli charakterystycznům cechům godki śymjanowiczůnSiemianowice, kere pamiyntomy, MBP w Siemianowicach Śl., ISBN 978-83-901561-7-0, 2022-06.

 Muzyka 

Uodnoloz śe we muzyce elektrůńicznyj skuli fascynacyje breakdance i electric boogieKarol Gwóźdź "Tamte Czasy" Interview, Secret Pixel, 2011-11-12(Nie)Zwyczajni Siemianowiczanie, YouTube, 2020-06-08. Za DJ-a zaczůn wystympować, jak bůł 17 lot stary, we klubach muzycznych na Ślůnsku, a źdźebko ńyskorzij w Polsce. Wystympuje  pod mjanym Nail i gro nojczyńśćij muzyka electro, techno i breakbeat. W 2012 roku wydoł swůj pjyrszy ambjyntowy albům „Tamte Czasy”, na kerym znod śe kůncek „Gůrnoślůnskje Tragedyje”, wykorzystany rok ńyskorzij we filmje fabularnym „Beat Girl”Karol Gwóźdź / Nail, Muno.pl, 2023-05-23. 
W 2019 roku wydoł pjyrszy electro winyl „Revelation” w mjymjeckij wytwůrńi Dominance Electricity, kery podug brytyjskigo sklepu ze płytami Bleep bůł jednym z nojlepszych singli roku 2019, w kożdorocznym zestawjyńu muzyki electro i acid („20 Best Electro & Acid 12"s of 2019”)20 Best Electro & Acid 12"s of 2019, Bleep, 2019. Bůł tyż autorym cyklu imprez Sex With The Machines czy Zicherungi, kere śe uodbywały we katowskim klubje INQbator.

 Żyće prywatne 
Jes zadeklarowanym katolikjym i kibicym Ruchu ChorzůwKarol Gwóźdź: poeta, kibic, muzyk, jednak przede wszystkim Ślązak, NaszeMiasto.pl, 2015-02-02. Deklaruje swojo norodowość jako ślůnskoSchlesien Journal, TVP Katowice, 2006.

Kategoryjo:Ślůnzoki
Kategoryjo:Ślůnzoki (nacyjo)
Kategoryjo:Ślůnske pisorze
Kategoryjo:Dichtery
Kategoryjo:Twůrcy a wykůnawcy elektrůńicznyj muzyki
Kategoryjo:Rodzyńi we 1987
Kategoryjo:Ludźe zwjůnzane ze Śymjanowicami
Kategoryjo:Ludźe zwjůnzane ze Katowicůma